stanford-oval/wikipedia huggingface dataset:
Uusevankelisuus
Historia

Nysätran seurakunnasta, Skellefteån eteläpuolelta kotoisin oleva C. O. Rosenius kuului metodistisaarnaaja George Scottin ystäviin. Rosenius opiskeli Uppsalassa 1838 teologiaa, mutta kärsi epäuskosta. Rosenius päätyi Tukholmaa, jossa hän kuunteli Scottia englantilaisessa kappelissa. Rosenius sai uutta uskoa ja hän liittyi kappelin saarnaajien joukkoon. Monet herätysliikkeiden alullepanijat olivat kirjeenvaihdossa Roseniuksen kanssa, kuten esimerkiksi Maja Lisa Söderlund Kågesta Skellefteån pohjoispuolella.
Tukaanit

| Tukaanit |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tukaanit Ramphastidae  Vigors, 1825
Alaheimot ja suvut
 Ramphastinae Arakarit Pteroglossus  Jalotukaanit Aulacorhynchus  Pikkutukaanit Selenidera  Tukaanit Ramphastos  Vuoritukaanit Andigena  Capitoninae Kardinaalisepät Eubucco  Kruunusepät Capito  Semnornithinae Väkänokkasepät Semnornis  Megalaiminae Nokiseppä Caloramphus  Vihersepät Psilopogon  Lybiinae Ampiaisseppä Buccanodon  Iso-oliiviseppä Cryptolybia  Kaljunaamasepät Gymnobucco  Maasepät Trachyphonus  Mustasepät Pogonornis  Paksunokkasepät Lybius  Pikkusepät Pogoniulus  Sulttaaniseppä Trachylaemus  Tummasepät Stactolaema  Viirusepät Tricholaema 
Katso myös
   Tukaanit Wikispeciesissä   Tukaanit Commonsissa 
Infobox OKNimi-testi OK: 
Tukaanit, aikaisemmin myös pippurinsyöjät (Ramphastidae) ovat Keski- ja Etelä-Amerikan trooppisilla alueilla esiintyvä tikkalintuheimo. Varsinaiset tukaanit tunnetaan ilmarakoja täynnä olevasta suuresta, kaarevasta, ja sivusuunnassa litteästä nokasta. Nokka on sisältä erittäin kevyttä luuta, ja sen päällä on keratiinia.
Tukaanien heimoon kuuluu yli 50 lajia. 11 niistä on uhanalaisia tai silmälläpidettäviä lajeja. Tukaaneja uhkaavat Amazonin sademetsän hävittäminen, metsästys ja eläinten salakuljetus. Suurimmat lajit kuuluvat Ramphastos-sukuun, ja kaikista lajeista suurin ja tunnetuin on kuningastukaani. Tukaanien heimoon luetaan nykyisin myös sepät, jotka aiemman luokittelun mukaan kuuluivat erilliseen seppien heimoon Capitonidae.
Tukaanit ovat sosiaalisia ja äänekkäitä lintuja, ja ne elävät jopa 20 linnun laumoissa. Vuoritukaaneja lukuun ottamatta tukaanit asuvat aina samassa paikassa, eli ne eivät ole muuttolintuja. Tukaanit voivat elää jopa 20-vuotiaiksi.
Ulkonäkö

Tukaanilajien koko vaihtelee noin 30 senttimetristä yli 60 senttimetriin ja 95 grammasta 860 grammaan. Tukaanin kokonaispituudesta jopa kolmasosa voi olla pelkkää nokkaa. Nokan reunat ovat sahalaitaiset. Monella lajilla nokka on värittynyt vihreän, punaisen, keltaisen ja valkoisen sävyillä. Väritys saattaa auttaa lintuja tunnistamaan toisensa ja pelästyttää muita lintuja, kuten haukkoja. Tukaanien höyhenpeite on useimmiten musta ja rinta värikäs. Siivet ovat lyhyet ja pyöreät ja pyrstö pitkä.
Tutkijat arvelevat, että tukaanien nokka on niin suurikokoinen siksi, koska se toimii siten pelotteena muille linnuille tai tekee vaikutuksen kumppaniehdokkaisiin. Kolmas teoria on, että pitkä nokka auttaa tukaaneja ylettämään vaikeissa paikoissa oleviin ruokiin. Tukaanit pystyvät myös ohjaamaan nokan verenkiertoa. Jos niillä on kuuma, ne ohjaavat viilentyäkseen liian lämmön nokkaansa.
Lyhyiden siipien ja pitkän pyrstön ja nokkansa vuoksi tukaanit ovat kömpelöitä lentäjiä.
Ruokavalio

Useimmat tukaanilajit ovat kaikkiruokaisia. Ne syövät enimmäkseen hedelmiä, mutta niiden lisäksi myös muun muassa linnunmunia, hyönteisiä, käärmeitä, sammakoita ja joskus jopa pieniä nisäkkäitä. Hedelmiä tukaanit etsivät suurissa laumoissa. Syömisen aikana tukaani nappaa ruokaa nokkansa kärkeen, taivuttaa päätään taaksepäin ja nielaisee.
Lisääntyminen

Tukaanit pesivät löytämissään puunkoloissa ja munivat normaalisti 2–4 munaa. Vanhemmat hautovat munia vuorotellen. Lajista riippuen hautomisaika on 16 päivästä yli kuuteen viikkoon. Kuoriutuneet poikaset ovat kaljuja ja sokeita. Ne avaavat silmänsä aikaisintaan kolmen viikon kuluttua kuoriutumisesta ja lähtevät pesästä noin 45 päivää kuoriutumisen jälkeen. Siinä ajassa ne ovat kasvattaneet melkein yhtä suuren nokan kuin täysikasvuisella tukaanillakin on. Poikaset ja vanhemmat saattavat asua pitkän aikaa samassa laumassa senkin jälkeen, kun poikaset ovat jo itsenäistyneet.
Luontaiset viholliset

Tukaaninpoikasia metsästävät haukat, kotkat ja pöllöt sekä boakäärmeet, jaguaarit ja pitkähäntäkissat. Suuri nokka ei ole tarpeeksi vahva, jotta tukaani voisi käyttää sitä tappelussa. Vaaran uhatessa linnut pitävätkin kovaa ääntä pelottaakseen petoa ja kertoakseen vaarasta muulle laumalle.
Valtion itsenäisyyshistorialautakunta

Valtion itsenäisyyshistorialautakunta oli vuosina 1937–1946 toiminut asiantuntijalautakunta, joka jakoi apurahoja Suomen itsenäisyyshistoriaa käsitteleviin tutkimuksiin. Cajanderin III hallituksen aloitteesta eduskunta myönsi vuonna 1937 Suomen 20-vuotisen itsenäisyyden juhlistamiseksi kaksi miljoonaa markkaa sellaisiin tutkimuksiin ja julkaisuihin, jotka ”pätevästi valaisevat itsenäisyytemme esihistoriaa, itsenäisyytemme saavuttamista ja sen vastaista lujittamista”. Valtioneuvosto asetti 16. joulukuuta 1937 rahoituksen jakamisesta päättämään itsenäisyyshistorialautakunnan, jonka puheenjohtajaksi tuli historian professori A. R. Cederberg ja muiksi jäseniksi professori Gunnar Landtman, rehtori Yrjö Ruutu, kenraaliluutnantti Aarne Sihvo ja päätoimittaja Artturi Leinonen. Cederbergin on arveltu olleen koko hankkeen alkuperäinen isä.
Itsenäisyyshistorialautakunnan oli tarkoitus rahoittaa Suomen valtiollista historiaa käsittelevän viisiosaisen yleisesityksen laatiminen, mutta teosta ei saatu koskaan kirjoitettua, osin maailmansodan puhkeamisen vuoksi. Päähankkeesta toteutui vain lähdemateriaalin keruu, joukko bibliografioita ja Cederbergin vuonna 1943 oppikirjaksi kirjoittama teos Suomen uusinta historiaa 1898–1942. Lautakunta jakoi apurahoja useisiin erityistutkimuksiin, joita olivat muun muassa Eino Parmasen sortovuosien vastarintaa kuvannut neliosainen Taistelujen kirja (1936–1941), Aaro Pakaslahden Suomen itsenäisyyden tunnustaminen (1937), Rafael Erichin Suomen oikeusasema (1938), Eero Kuussaaren Heimosodat 1918–1922 (1939), Akseli Routavaaran tutkimus Suomen sanomalehdistöstä sortovuosina, Erkki Räikkösen elämäkerralliset tutkimukset P. E. Svinhufvudista, Y. K. Laineen kolmiosainen Suomen poliittisen työväenliikkeen historia (1945–1946) sekä Juhani Paasivirran kaksiosainen Suomen itsenäisyyskysymys 1917 (1947–1949). Lisäksi itsenäisyyshistorialautakunta järjesti syksyllä 1940 kirjoituskilpailun ”keinoista itsenäisyyden vastaiseksi turvaamiseksi”, mutta vastausten heikon tason vuoksi ensimmäinen ja toinen palkinto jätettiin jakamatta.
Vesa Jääskeläinen

Vesa Kullervo Jääskeläinen (s. 15. lokakuuta 1944 Keuruu) on aktiiviuransa päättänyt suomalainen kymmenottelija. Hän edusti Turun Urheiluliittoa.
Kalevan kisoista Jääskeläinen saavutti kymmenottelun hopeaa vuonna 1972 ja pronssia vuonna 1974. Ennätyksekseen hän otteli kymmenottelussa pisteet 7394 (1973). Virallisiin kilpailuihin Jääskeläinen ei ole osallistunut vuoden 1974 jälkeen.
Vesa Kallio

Vesa Kallio -nimisiä henkilöitä ovat:
Vesa Kallio (s. 1951), suomalainen jalkapalloilija
Vesa Kallio (s. 1980), suomalainen ratamoottoripyöräilijä
Vesa Kallio (s. 1990), suomalainen maastohiihtäjä
Vesa Kallio (s. 1967), suomalainen keskustalainen poliitikko ja kansanedustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vesa Kallio”, voi hakea sivunnimihaulla, laajalla sivunnimihaulla tai tekstihaulla.
Vesa Kallio (kansanedustaja)

| Vesa Kallio> Kansanedustaja |
| --- | --- |
 5.4.2023–  
Ryhmä/puolue:  Keskustan eduskuntaryhmä
Vaalipiiri:  Kaakkois-Suomen vaalipiiri
Henkilötiedot
Syntynyt: 1967 (ikä 56–57) Kangasniemi
Tiedot
Puolue:  Suomen Keskusta
Aiheesta muualla
www.vesakallio.fi
Vesa Matti Kallio (s. 1967 Kangasniemi) on suomalainen keskustalainen poliitikko. Kallio on koulutukseltaan maatalous- ja metsätieteiden maisteri ja agronomi. Hän on toiminut viljelijänä, torikauppiaana, tutkijana ja MTK:n Etelä-Savon toiminnanjohtajana. Kallio on ollut kuntavaaleissa ehdokkaana kerran Kangasniemellä ja kerran Savonlinnassa. Hänen perheeseensä kuuluu vaimo ja tämän kaksi aikuista poikaa. Kallio valittiin eduskuntaan vuoden 2023 eduskuntavaaleissa. Eduskunnassa hän toimii ympäristövaliokunnan varsinaisena jäsenenä.
Vesa Kallio (hiihtäjä)

| Vesa Kallio> Henkilötiedot |
| --- | --- |
Syntynyt: 29. kesäkuuta 1990 (ikä 34)
Uran tiedot
Seura:  Imatran Urheilijat
Laji:  maastohiihto
Maailmancup
Kaudet:  2014–
Paras sijoitus:  68
 Tietolaatikko päivitetty 18. tammikuuta 2016 
Vesa Kallio (s. 29. kesäkuuta 1990) on suomalainen maastohiihtäjä. Hän edustaa Imatran Urheilijoita. Aikaisemmin hän on edustanut Valkeakosken Hakaa.
Kallio hiihti ensimmäisen kilpailunsa maailmancupissa 1. maaliskuuta 2014 Lahdessa ollen vapaan hiihtotavan sprintissä 81:s. Hänen paras saavutuksensa maailmancupissa on 68. sija 15 kilometrin vapaan hiihtotavan kilpailussa Lahdessa 2. maaliskuuta 2014.
Skandinavia Cupissa Kallio on ollut parhaimmillaan 22:s 15 kilometrin vapaan hiihtotavan kilpailussa Madonassa 20. helmikuuta 2014.
Kallio kilpaili alle 23-vuotiaiden MM-kilpailuissa Otepäässä 2011 ollen 44:s 15 kilometrin vapaan hiihtotavan kilpailussa.
SM-kilpailuissa Kallion paras henkilökohtainen sijoitus on kymmenes 15 kilometrin vapaan hiihtotavan kilpailussa Jämillä 2015. Hän saavutti yhdessä Juha-Matti Mikkolaisen kanssa SM-pronssia Valkeakosken Hakan joukkueessa sprinttiviestissä Vantaalla 2014.
Vanajanlammi

| Vanajanlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°12′48″N, 23°45′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Yläiseen Suonijärveen 
Järvinumero:  35.412.1.021
Mittaustietoja
Pinnankorkeus:  130,5 m  
Rantaviiva:  0,995 km  
Pinta-ala:  4,409 ha  
Saaria:  ei saaria 
 fiVanajanlammi 
Vanajanlammi  on Pirkanmaalla Virroilla keskustaajaman kylän lähellä sijaitseva lampi.
Maantietoa

Lammen pinta-ala on 4,4 hehtaaria, se on 350 metriä pitkä ja 300 metriä leveä. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 130,5 metriä mpy.
Turner Network Television

| Turner Network Television (TNT) |
| --- | --- |

Lähetykset alkoivat:  3. lokakuuta 1988
Omistaja:  WarnerMedia
Tunnuslause:  Boom
Maa:   Yhdysvallat
Näkyvyysalue:   Yhdysvallat
Pääkonttori:  Atlanta, Georgia
Kotisivu:  tnt.com
Infobox OKVirheellinen NIMI-arvo: 
Turner Network Televisionin ensimmäinen logo
Turner Network Televisionin entinen logo
Turner Network Television (TNT) on yhdysvaltalainen kaapelitelevisioverkosto. Verkosto on Ted Turnerin luoma ja Turner Broadcasting Systemin kautta WarnerMedian omistama. Verkosto aloitti toimintansa elokuussa 1988. Se tavoittaa 96 300 000 katsojaa ja toimii Yhdysvalloissa, Etelä-Amerikassa ja Euroopassa. Verkosto hyödyntää Hughes Galaxy 5 ja Transponder 17 -satelliitteja.
World Championship Wrestling (WCW) näkyi TNT kanavalla 1995-2001.
TNT näyttää ohjelmia kokopäiväisesti. Ohjelmisto on luonteeltaan draamapainoitteista yleisviihdettä (muun muassa sarjat Kova laki, Teho-osasto ja Ilman johtolankaa), mutta käsittää myös urheilua (NASCAR, NBA).
Pohjoismaissa

Suomessa ja muissa Pohjoismaissa TNT-kanaviin kuuluu TNT.
Aiheesta muualla

TNT.tv – Verkoston virallinen sivusto
Vesa Kallio (moottoriurheilija)

Vesa Kallio (s. 6. syyskuuta 1980 Valkeakoski) on suomalainen ratamoottoripyöräilijä. Hän on kilpaillut vuodesta 2003 lähtien ammatikseen 125cc-luokassa sekä 250cc-luokassa. Hän on ajanut vuodesta 2005 lähtien Supersport-luokassa.
Hän on ajanut Aprilian, Yamahan, Hondan ja Suzukin pyörillä.
Myös hänen nuorempi veljensä, Mika Kallio, on tunnettu suomalainen moottoripyöräilijä.
Käännös suomeksi
Uli Kusch

| Uli Kusch> Henkilötiedot |
| --- | --- |
Syntynyt: 11. maaliskuuta 1967 (ikä 57)
Muusikko
Tyylilajit:  power metal
Soittimet:  rummut
Yhtyeet:  Gamma Ray, Helloween, Masterplan, Symfonia
  [ Muokkaa Wikidatassa ] [ ohje ]  
Ulrich ”Uli” Kusch (s. 11. maaliskuuta 1967 Aachen) on saksalainen metallirumpali. 
Hänet tunnetaan Helloween-yhtyeen rumpalin pestistään vuosilta 1994–2001. Hän on myös soittanut rumpuja Gamma Rayn toisella studioalbumilla Sigh No Morella ja vuosina 2001–2006 Masterplan-yhtyeessä Helloween-aikaisen yhtyetuttavansa Roland Grapowin kanssa. Masterplanista lähdettyään hän perusti lyhytikäisen, Ride the Sky -nimisen yhtyeen. Vuonna 2010 hän liittyi Timo Tolkin kokoamaan Symfoniaan.
Aiheesta muualla

Uli Kuschin esittely Symfonian sivustolla (Arkistoitu – Internet Archive) (englanniksi)
Uuselintarvike

Uuselintarvike on Euroopan parlamentin ja neuvoston asetuksen EY 258/97 mukaisesti elintarvike, jonka käyttö ihmisravinnoksi on ollut vähäistä EU-alueella ennen toukokuuta 1997. Uuselintarvikkeita ovat siten geeniteknisesti muunnellut elintarvikkeet ja niiden aineosat, sekä mikrobeista, sienistä, levistä, kasveista ja eläimistä hyödynnettävät uudet elintarvikelähteet, uudet elintarvikkeiksi sopivat yhdisteet ja uudet elintarvikeprosessit. Säädös ei koske lisäaineita ja aromeja.
Vastuu merkittävän elintarvikekäyttöhistorian todistamisesta on elintarviketoimijalla. Elintarviketurvallisuusvirasto Evira arvioi toimijan toimittaman aineiston yhdessä muiden jäsenmaiden uuselintarvikeasiantuntijoiden kanssa EU:ssa yhdessä laaditun ohjeistuksen avulla. Esimerkiksi merkittävää käyttöhistoriaa arvioitaessa sota-ajan käyttöä ei huomioida, koska ”pula-aikana” ravinnoksi saattoivat kelvata myös elintarvikkeeksi nykykäsityksen mukaan kelpaamattomat kasvit, joiden turvallisuudesta ihmiselle ei voida olla varmoja.
Turvallisuus

Uuselintarvikkeiden turvallisuus ihmiselle on todistettava markkinointiluvan saamiseksi. Ensimmäisen turvallisuusarvion suorittaa jäsenmaa, joka aikoo tuoda tuotteen ensimmäisenä markkinoille. Tämän jälkeen muiden jäsenmaiden asiantuntijoilla on 60 päivää aikaa kommentoida ja esittää mahdollisia vastalauseita. Mikäli hakemuksesta on esitetty perusteltuja vastalauseita, siirtyy asia komission käsiteltäväksi. Komissio konsultoi asiasta EU:n pysyvää elintarvikekomiteaa ja mahdollisesti elintarvikkeiden tiedekomiteaa. Äärimmäisissä tapauksissa hakemuksen käsittely siirtyy vielä Euroopan neuvostolle.
Mikäli tuotteet ovat olennaisesti perinteisten kaltaisia eikä esimerkiksi geenimuunneltu tuote eroa luonnollisesta, voidaan turvallisuusarvioinnissa hyödyntää ilmoitusmenettelyä. Muun muassa kasviöljyjä ja geenimuunnelluista maissista ja rapsista prosessoituja tuotteita on hyväksytty ilmoitusmenettelyllä.
Suomessa markkinointilupahakemukset jätetään Eviraan kauppa- ja teollisuusministeriön alaisuudessa toimivan uuselintarvikelautakunnan arvioitavaksi.
Aiheesta muualla

Uuselintarvikeasetus 258/97
Under Code Production

Under Code Production on uraansa aloitteleviin indie -bändeihin keskittynyt japanilainen levy-yhtiö, jonka perustajana toimii Tadashi Kisaki Matsuura. Kisaki tunnetaan tuottajan roolin lisäksi monista musiikkiprojekteistaan, sekä erityisesti viimeiseksi jääneen bändinsä, Phantasmagorian basistina, sanoittajana ja säveltäjänä.
Levy-yhtiö toimi aluksi nimellä Matina, mutta siirtyi myöhemmin nykyiseen nimeensä. Levy-yhtiön tunnetuimpia bändejä Phantasmagorian lisäksi ovat mm. SIVA, Nega, ClearVeil sekä Phantasmagorian laulajan uusin bändi nimeltä chariots. Nyt Kisaki aloitti vuoden 2010 alussa bändin nimeltä LIN - the end of corruption world - Phantasmagoriasta ja chariotsista tutun Rikun kanssa.
Tunnetuimpia Under Codelta lähteneitä ovat Vidoll ja 12012.
Vantaan kaupungin asukaslehti

Vantaan kaupungin asukaslehti, tai lyhyemmin Asukaslehti on Vantaan kaupungin julkaisema tiedotuslehti vantaalaisille. Lehti ilmestyy neljä kertaa vuodessa. Asukaslehti on pääosin suomenkielinen, mutta siinä on myös ruotsinkielistä sisältöä sekä lyhyet jutut englanniksi ja venäjäksi.
Lehti sisältää vuosittain myös kaavoituskatsauksen, jolla Vantaan kaupunki viestii eri suuralueidensa asemakaavojen muutoksista ja kaupunginosien palvelujen rakentamisesta.
Aiemmin kaupunki on julkaissut Vantaa-tiedotuslehteä vuosina 1974-1997.
Jakelu

Asukaslehti jaetaan jokaiseen vantaalaiseen kotiin. Lehti on saatavissa myös pdf-muodossa Vantaan kaupungin sivujen kautta.
Lehden voi noutaa luettavaksi myös seuraavista käsijakelupisteistä:
Tikkurilan yhteispalvelu (Vantaan matkakeskus, Ratatie 7),
Korson yhteispalvelu (Lumo, Urpiaisentie 14),
Myyrmäen yhteispalvelu (Myyrmäkitalo, Kilterinraitti 6),
Tikkurilan kirjasto (Lummetie 4),
Vantaan taidemuseo (Paalutori 3)
Vantaan kaupungin museo (Hertaksentie 1).
Aiheesta muualla

Vantaan kaupungin asukaslehti 2/2022 (7.5.2022, pdf) (vantaa.fi)
Vantaan kaupungin asukaslehti 1/2022 (5.3.2022, pdf) (vantaa.fi)
Vantaan kaupungin asukaslehden verkkosivut (vantaa.fi)
Undeniable

| ”Undeniable” Kygo ft>  X Ambassadors |
| --- | --- | --- |

Singlen tiedot
 Julkaistu: 15. lokakuuta 2021
 Formaatti: digitaalinen lataus, suoratoisto
 Tuottaja(t): Kygo, Petey Martin
 Tyylilaji: trooppinen house
 Kesto: 03.00
 Levy-yhtiö: RCA Records
Kygon muut singlet
| ”Love Me Now” 2021 | ”Undeniable” 2021 |   |
X Ambassadorsin muut julkaisut
| ”Razor’s Edge” 2021 | ”Undeniable” 2021 |   |
Undeniable on norjalaisen DJ-tuottajan Kygon musiikkikappale, jolla vierailee myös yhdysvaltalaisyhtye X Ambassadors. Sen julkaisi RCA Records digitaalisesti ladattavana singlenä 15. lokakuuta 2021. Kappaleen ovat sanoittaneet Kygo, Ethan Snoreck, Jacob Kasher, Nick Long, Patrick Martin ja Sam Nelson Harris, joista ensimmäinen myös tuotti sen Petey Martinin kanssa.
"Undeniable" sai pääosin positiivisen vastaanoton musiikkikriitikoilta, sillä esimerkiksi Drew Barkin EDMtunesista kuvaili sitä "sydämelliseksi kappaleeksi joka saa sinut ajattelemaan sinulle kaikista rakkaimpia ihmisiä". Kappale on päässyt singlelistan kymmenen parhaan joukkoon toistaiseksi vain Norjassa.
Käännös suomeksi
Veden desinfiointi auringonvalolla

SODIS-menetelmän käyttöä Indonesiassa
Veden desinfiointi auringonvalolla (SODIS) on veden desinfiointimenetelmä, jossa käytetään ainoastaan auringonvaloa ja muovisia (PET) pulloja. Auringon ultraviolettisäteily hajottaa vedessä olevia haitallisia mikrobeja. SODIS on ilmainen ja tehokas menetelmä hajautuneeseen veden puhdistamiseen ja se vähentää myös ripulitautien ilmenemistä 9–86 %. Ultraviolettivaloa käytetään veden desinfioimiseen myös vesijohtoverkoston vedenpuhdistuslaitoksissa.
SODIS-menetelmä
Aiheesta muualla

Luzi, Samuel & Tobler, Monika & Suter, Fabian  & Meierhofer, Regula: SODIS manual – Guidance on solar water disinfection Eawag. Viitattu 14.9.2020.  ISBN 978-3-906484-59-4
Solar Water Disinfection (SODIS) Ec.europa.eu. Viitattu 14.9.2020.
Tyyne Salomaa

| Tyyne Salomaa |
| --- | --- |

Kansanedustaja
 4.4.1917–31.10.1917  
Ryhmä/puolue:  SDP
Vaalipiiri:  Hämeen läänin pohjoinen
Henkilötiedot
Syntynyt: 4. huhtikuuta 1891 Orivesi
Kuollut: 26. helmikuuta 1938 (46 vuotta) Petroskoi
Ammatti:  ompelija
Tyyne Siviä Salomaa (synt. Eriksson, vuodesta 1913 Eloranta, ven. Тюне Генриховна Саломаа, 4. huhtikuuta 1891 Orivesi – 26. helmikuuta 1938 Petroskoi) oli suomalainen poliitikko, joka toimi SDP:n kansanedustajana vuonna 1917. Sisällissodan jälkeen Salomaa pakeni Neuvosto-Venäjälle, ja hänet teloitettiin myöhemmin Stalinin vainojen aikana.
Elämä > Varhaiset vuodet

Juupajoen Hulippaan kylässä syntyneen Salomaan vanhemmat olivat Asikkalasta kotoisin ollut itsellinen Heikki Erkinpoika Eloranta (s. 1853) ja Kuorevedellä syntynyt Amanda Matintytär Ala-Pihlajajärvi (s. 1865). Lylyssä ompelijana työskennellyt Salomaa liittyi SDP:n jäseneksi 1906, ja kolme vuotta myöhemmin hänet valittiin paikallisen työväenyhdistyksen johtokuntaan. Salomaa vaikutti myös Sosialidemokraattisessa Naisliitossa ja toimi 1910-luvun alussa Työläisnainen-lehden avustajana. Vuonna 1913 hän oli lyhyen aikaa puolueen agitaattorina Ensossa.
Salomaa valittiin kansanedustajaksi heinäkuussa 1916 pidetyissä eduskuntavaaleissa. Vasta huhtikuussa 1917 kokoontunut uusi eduskunta hajotettiin jo seuraavana syksynä, ja lokakuun vaaleissa Salomaa jäi Emil Saarisen varaedustajaksi.
Elämä > Neuvostoliitossa

Salomaan toiminnasta Suomen sisällissodan aikana ei ole tietoa, mutta sodan loppuvaiheessa hän pakeni puolisoineen Neuvosto-Venäjälle. Salomaa liittyi NKP:n jäseneksi jo 1918 ja sai myöhemmin myös Neuvostoliiton kansalaisuuden. Salomaa toimi aluksi suomalaisen pakolaiskodin taloudenhoitajana Pietarissa, ja myöhemmin hän työskenteli vuonna 1920 Petroskoin suomenkielisen puoluekoulun johtajana, 1921 agitaatiokurssien vetäjänä, 1922 NKP:n Karjalan aluekomitean naisasiain osaston toimitsijana, 1923–1929 lastenkodin johtajana Petroskoissa sekä 1930–1936 Kansanperinnekeskuksen kulttuurijaoston johtajana.
Elämä > Kuolema

Huhtikuussa 1937 Salomaa määrättiin Petroskoin pioneeripalatsin suomalaisosaston kirjastonhoitajaksi, mutta lokakuussa hänet erotettiin puolueesta syytettynä kansalliskiihkoisesta käyttäytymisestä sekä kansanvihollisena vangitun miehensä suojelemisesta. Salomaa vangittiin 17. tammikuuta 1938, minkä jälkeen hänet tuomittiin kuolemaan ja teloitettiin ampumalla 26. helmikuuta 1938 Petroskoin lähistöllä. Salomaan maine palautettiin 1957.
Perhe

Salomaan puoliso oli Jeremias Salomaa (1891–1937), jonka kanssa hän avioitui vuonna 1916. Pariskunnalla oli kaksi lasta. Jeremias Salomaa työskenteli Neuvostoliitossa Karelgranitin Kivimännistö-nimisen louhoksen johtajana. Hänet vangittiin vastavallankumouksellisen kansalliskiihkoisen järjestön jäsenyydestä syytettynä ja ammuttiin 28. joulukuuta 1937 Sandarmohissa. Myös Jeremias Salomaan maine palautettiin 1957.
Vilhelm Leijona

1600-luvun kuvitelma Vilhelm Leijonan ulkonäöstä.
Vilhelm Leijona (1143–1214, Uilliam Garm) oli Skotlannin kuningas. Hän hallitsi maata 1165–1214 eli pitempään kuin kukaan ennen vuoden 1603 valtioliittoa. Hän oli vahva kuningas, jonka valtakautta varjosti vain pakkomielle saada Northumberland Englannilta.[lähde? ]
Vuonna 1173 Englannin kuninkaan Henrik II:n kolme poikaa nousi kapinaan isäänsä vastaan, ja lupaus Northumberlandista sai Vilhelmin liittymään kapinallisten puolelle. Vilhelm joutui vangiksi ja englantilaiset valloittivat osia Skotlannista. Hän vapautui allekoirjoittamalla Falaisen sopimuksen, joka antoi Englannille rahaa, valtaa ja kaksi linnaa, Stirlingin ja Edinburghin. Henrik II:n seuraaja Rikhard I Leijonamieli tarvitsi noustuaan valtaan vuonna 1189 rahaa kolmanteen ristiretkeen, joten Vilhelm saattoi ostaa Skotlannin vapaaksi Falaisen sopimuksesta 10 000 markalla.
Vuonna 1188 Vilhelm sai paavin allekirjoittamaan bullan, joka julisti, että Skotlannin kirkko on suoraan Rooman alainen, ja näin suojasi sen Englannin arkkipiispojen vaatimuksilta.